ส่วนที่  1
บทนำ

1  บทนำ
รัฐธรรมนูญแห่งราชอาณาจักรไทย  พ.ศ.2550  ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่น โดยกำหนดกรอบความเป็นอิสระในการกำหนดนโยบาย  การปกครอง  การบริหาร  การบริหารงานบุคคล  การเงินและการคลัง  และมีอำนาจหน้าที่ของตนเองโดยเฉพาะ  นอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่การปกครองส่วนท้องถิ่น พระราชบัญญัติบริหารงานบุคคลส่วนท้องถิ่น พ.ศ. 2542 พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ.2542 พระราชบัญญัติว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น  พ.ศ.2542 ซึ่งจุดหมายดังกล่าวจัดทำขึ้นเพื่อให้กระจายอำนาจเป็นไปอย่างโปร่งใสและสามารถตรวจสอบได้  องค์กรปกครองส่วนท้องถิ่นจึงมีอำนาจกว้างขวางขึ้น  ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น  แต่รวมไปถึงการพัฒนาคุณภาพชีวิต การพัฒนาเศรษฐกิจและสังคมท้องถิ่น และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานของเทศบาลมาก
เทศบาลตำบลยุโป ได้จัดทำแผนยุทธศาสตร์การพัฒนาเทศบาลซึ่งเป็นแผนที่กำหนดยุทธศาสตร์แนวทางการพัฒนาเทศบาลโดยแสดงถึงวิสัยทัศน์ พันธกิจ และจุดมุ่งหมายในการพัฒนา ในช่วง 3 ปี(2557-2559)  และได้จัดทำแผน 3 ปีซึ่งเป็นแผนที่เชื่อมโยงกับการจัดทำงบประมาณประจำปี   เนื่องจากมีลักษณะเป็นการกำหนดรายละเอียดแผนการ โครงการพัฒนาที่จัดขึ้นสำหรับงบประมาณแต่ละปี โดยครอบคลุมระยะเวลา 3 ปี  และมีการทบทวนเพื่อปรับปรุงเป็นประจำทุกปี  เพื่อให้สอดคล้องกับแผน  2 ประเภทนั้นเพื่อเป็นไปตามระเบียบกระทรวงมหาดไทยว่าด้วยการจัดทำและประสานแผนของเทศบาล พ.ศ.2548 เทศบาลตำบลยุโปโดยคณะกรรมการพัฒนาเทศบาลตำบลยุโปและคณะกรรมการสนับสนุนการจัดทำแผนพัฒนาเทศบาล  จึงได้จัดทำแผนดำเนินงานประจำปี พ.ศ.2557 โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ของเทศบาลตำบลประจำปีงบประมาณพ.ศ.2557 ของเทศบาลตำบลยุโปขึ้นและเพื่อกำหนดแนวทางในการดำเนินงานของโครงการต่างๆที่ได้รับการอนุมัติให้ดำเนินงานในปีงบประมาณ พ.ศ.2557   มีความชัดเจนในการปฏิบัติมากขึ้นและมีการประสานและบูรณาการการทำงานเกี่ยวกับหน่วยงานอื่นๆ  รวมทั้งการจำแนกรายละเอียดต่างๆของแผนงาน/โครงการในแผนปฏิบัติการการติดตามการประมวลผลเมื่อสิ้นปีมีความสะดวกมากขึ้น




หน้า 2
คณะกรรมการสนับสนุนการจัดทำแผนการพัฒนาเทศบาลตำบลยุโปมุ่งหวังว่าแผนปฏิบัติการฉบับนี้จะเป็นประโยชน์ต่อการติดตามและประมวลผลการนำแผนพัฒนาไปปฏิบัติใช้เป็นอย่างดี
2 วัตถุประสงค์ของแผนดำเนินงาน
1. เพื่อให้การดำเนินงานการปฏิบัติตามแผนยุทธศาสตร์และแผนพัฒนาสามปีในปีงบประมาณ พ.ศ.2557  ของเทศบาลมีความชัดเจนในการปฏิบัติมากขึ้น
2. เพื่อให้การติดตามประเมินผลและการตรวจสอบการนำแผนยุทธศาสตร์การพัฒนาและแผนพัฒนาสามปีไปปฏิบัติใช้มีความสะดวกและเป็นไปอย่างมีประสิทธิภาพ
3. เพื่อให้การใช้จ่ายงบประมาณของ เทศบาล เป็นไปอย่างมีประสิทธิภาพ
3 ขั้นตอนการจัดการทำแผนดำเนินงาน
ตามระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น  พ.ศ. 2548   (หมวด5ข้อ26)  ได้กำหนดให้เทศบาลจัดทำแผนดำเนินงานโดยมีขั้นตอนดังนี้
1.   คณะกรรมการสนับสนุนการจัดทำแผนพัฒนา รวบรวมแผนงาน/โครงการพัฒนา

      ของเทศบาล หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ   
      ที่ต้องดำเนินงานของเทศบาลแล้วจัดทำร่างแผนการดำเนินงาน เสนอ
      คณะกรรมการพัฒนาท้องถิ่น
2. คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ต้องปิดประกาศแผนการดำเนินงานภายในสามสิบวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
 4.  แนวทางในการจัดทำแผนดำเนินงาน
แผนการดำเนินงานเป็นเครื่องมือสำคัญในการบริหารงานผู้บริหารในท้องถิ่น เพื่อ
ควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งเป็นเครื่องมือในการติดตามดำเนินงานและการประเมินผล ดังนั้นแผนปฏิบัติการจึงมีแนวทางในการจัดทำดังนี้
1. เป็นแผนที่แยกออกมาจากแผนพัฒนา และมีลักษณะเป็นแผนการดำเนินงาน(Action Plan)
2. จัดทำหลังจากที่ได้มีการจัดทำงบประมาณรายจ่ายประจำปีแล้ว
หน้า 3
 3.  แสดงถึงเป้าหมาย รายละเอียดกิจกรรม งบประมาณระยะเวลาที่ชัดเจน 
      และแสดงถึงการดำเนินงานจริง
    4. เป็นการรวบรวมข้อมูลจากหน่วยงานที่จะเข้ามาดำเนินงานในพื้นที่เทศบาล
5.   ประโยชน์ของแผนการดำเนินงาน
1.
ทำให้การดำเนินงานแผนงาน/โครงการพัฒนาในปีงบประมาณ มีความชัดเจนในการปฏิบัติมากขึ้น
2.
มีความสะดวกในการติดตามประเมินผลการนำแผนไปปฏิบัติ มีความสะดวกและมีประสิทธิภาพ

3. 
เพื่อให้การใช้จ่ายงบประมาณในแต่ละปีของหน่วยงานเป็นไปอย่าง
                   มีประสิทธิภาพ
4. 
ทราบถึงจำนวนงบประมาณที่ต้องจ่ายจริงในแต่ละปี
5. 
สามารถบริหารเวลาในการดำเนินงานโครงการของทุกส่วนของเทศบาลตำบล
     ยุโป
6. 
สามารถนำแผนการปฏิบัติการมาวิเคราะห์ปัญหาอันเกิดจากการดำเนินโครงการต่างๆตามงบประมาณในปีงบประมาณ  พ.ศ.2557 ได้อย่างถูกต้อง
ส่วนที่  2
บัญชีโครงการ/กิจกรรม

การจัดทำโครงการ/กิจกรรมในแผนการดำเนินงานประจำปีงบประมาณ พ.ศ. 2557   นั้นมีวัตถุประสงค์เพื่อให้ทราบโครงการ/กิจกรรม ที่เกิดขึ้นในพื้นที่ของเทศบาลตำบลยุโป  ในปีงบประมาณ พ.ศ.2557   ซึ่งจะนำไปใช้เป็นเครื่องมือในการบริหารงาน ประสานงาน และติดตามประเมินผลการพัฒนาเทศบาลตำบลยุโป โดยประกอบด้วย
1.1  สรุปงบหน้าแผนการดำเนินงาน
1.2  บัญชีโครงการ/กิจกรรม

ส่วนที่  3
การติดตามและประเมินผลการนำแผนดำเนินงานไปสู่การปฏิบัติ
การติดตามและประเมินผลโครงการเป็นหน้าที่ที่สำคัญในการดำเนินงานพัฒนาองค์กรปกครองส่วนท้องถิ่น  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548  หมวด  6  ข้อ  28  ได้กำหนดองค์ประกอบคณะกรรมการติดตามและประเมินผลแผนพัฒนาท้องถิ่น  เพื่อให้การดำเนินการจัดทำแผนพัฒนาของเทศบาลตำบลยุโป เป็นไปด้วยความเรียบร้อยถูกต้อง  และมีประสิทธิภาพ  มีคณะกรรมการประกอบจากหลายฝ่ายรวมกัน  ทั้งองค์กรปกครองส่วนท้องถิ่น  ประชาชน  หน่วยงานที่เกี่ยวข้อง  ผู้แทนฝ่ายบริหาร  รวมทั้งผู้ทรงคุณวุฒิ  ที่สภาท้องถิ่นคัดเลือก  ซึ่งการที่คณะกรรมการมาจากหน่วยงานหลายฝ่ายนี้จะทำให้การติดตามและประเมินผลเป็นไปอย่างมีประสิทธิภาพ  และผลของการประเมินสามารถวัดผลของการบรรลุและวัดความสำเร็จของโครงการเพื่อนำไปใช้ในการแก้ไขหรือปรับปรุงการปฏิบัติงานของโครงการได้อย่างแท้จริง
วัตถุประสงค์
เพื่อให้ทราบแนวทางและกลไกในการติดตามและการประเมินผลการดำเนินงานตามแผนปฏิบัติการ  อันเป็นประโยชน์ต่อการจัดทำแผนดำเนินงานในปีต่อไปและเป็นการสร้างแนวทางการมีส่วนร่วมแบบบูรณาการจากทุกภาคส่วนในท้องถิ่น
1.  การติดตามและประเมินผล
โดยคณะกรรมการติดตามและประเมินผลแผนพัฒนาท้องถิ่น  โดยมีหน้าที่ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  ข้อ   29  ดังนี้
1.  กำหนดแนวทาง  วิธีการในการติดตามและประเมินผลแผนพัฒนา
2.  ดำเนินการติดตามและประเมินผลแผนพัฒนา
3.  รายงานผลและแสดงความคิดเห็นจากการติดตามและประเมินผลแผนพัฒนาต่อสภาท้องถิ่น    ผู้บริหารท้องถิ่น  คณะกรรมการพัฒนาท้องถิ่นและประกาศผลแผนพัฒนาต่อสภาท้องถิ่นให้ประชาชนในท้องถิ่นทราบโดยทั่วกัน  อย่างน้อยปีละ  1  ครั้ง  ภายในเดือนธันวาคมของทุกปี ทั้งนี้ให้ติดประกาศโดยเปิดเผยไม่น้อยกว่า  30  วัน  
4.  แต่งตั้งคณะอนุกรรมการหรือคณะทำงานเพื่อช่วยปฏิบัติงานจามเห็นสมควร
หน้า  39
การตรวจสอบและติดตามโดยประชาคม
1.  เทศบาลตำบลแต่งตั้งผู้แทนประชาชนหรือผู้แทนประชาคมข้อเสนอของประชาชน  โดยเลือกผู้ที่มีความรู้หรือมีประสบการณ์เกี่ยวกับการจัดซื้อจัดจ้างเข้าร่วมเป็นคณะกรรมการในคณะกรรมการจัดซื้อจัดจ้าง  โดยวิธีสอบราคา  ประกวดราคา  และวิธีพิเศษ  ตามระเบียบกระทรวงมหาดไทย  ว่าด้วยการพัสดุขององค์กรปกครองส่วนท้องถิ่น  2548  ข้อ  29  วรรคสอง  โดยแต่งตั้งผู้แทนชุมชนหรือประชาคมในเขตพื้นที่ดำเนินการเข้าร่วมเป็นคณะกรรมการด้วยอย่างน้อย  2  คน
2.   ผู้แทนชุมชนหรือผู้แทนประชาคมรวมทั้งประชาชนทั่วไปสามารถตรวจสอบและดำเนินงานของเทศบาลตำบลให้เป็นไปด้วยความถูกต้อง
3.   เมื่อสิ้นปีงบประมาณให้คณะผู้บริหารประชุมชี้แจงผลการดำเนินงานในรอบปีต่อประชาคมตำบลเพื่อให้ประชาชนได้แสดงความเห็นรวมทั้งให้ข้อเสนอแนะต่อผลการดำเนินงาน

ประกาศเทศบาลตำบลแม่กา
เรื่อง   ใช้แผนดำเนินงาน ประจำปีงบประมาณ  2555  ของเทศบาลตำบลแม่กา
………………………………………

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  ข้อ 26 กำหนดให้องค์กรปกครองส่วนท้องถิ่นจัดทำแผนดำเนินงาน  ซึ่งเทศบาลตำบลแม่กาได้ดำเนินการตามขั้นตอนของระเบียบฯ และคณะกรรมการพัฒนาเทศบาลตำบลแม่กาได้พิจารณาให้ความเห็น
ชอบแล้ว  ในการประชุม เมื่อวันที่  23 เดือน มิถุนายน  พ.ศ.2554

เพื่อให้การปฏิบัติเป็นไปตามระเบียบกระทรวงมหาดไทย  ว่าด้วยจัดทำแผนพัฒนาขององค์กรปกครองส่วนท้องถิ่น พ.ศ. 2548  ข้อ 26 (2) เทศบาลตำบลแม่กาจึงประกาศใช้แผนดำเนินงานประจำปีงบประมาณ  2555 ของเทศบาลตำบลแม่กา ให้ทราบโดยทั่วกัน
ประกาศ   ณ   วันที่   28   เดือน  ธันวาคม พ.ศ. 2554







     เสน่ห์  กันทะวัง
( นายเสน่ห์  กันทะวัง )

           นายกเทศมนตรีตำบลแม่กา








